
2650 гр. Сапарева баня, ул. “Германея” №1, телефони: 0707/ 2- 23 65;  e–mail: obc_sbanya@abv.bg                                              
ПРЕПИС-ИЗВЛЕЧЕНИЕ

От ПРОТОКОЛ № 38/17.09.2026г.
НА ЗАСЕДАНИЕ НА ОбС
ПРАВНО ОСНОВАНИЕ: чл. 52, ал. 1, и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл. 7 ал. 5, чл. 94, ал. 2 и ал. 3, чл. 39, чл. 96 и чл.125 ал. 1 от Закона за публичните финанси, във връзка с разпоредбите на ЗДБРБ за 2026 година, ПМС № 102 от 12.08.2026 г. за изпълнение на ЗДБРБ за 2026 година и Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на общинския бюджет на община Сапарева баня
Общински съвет – Сапарева баня взе

                                                                        РЕШЕНИЕ 529

1. Общински съвет гр. Сапарева баня приема бюджета на Община Сапарева баня за 2026 година, както следва:

1.1    По приходите в общ размер на 8 344 272 евро съгласно Приложение № 1, в т. ч. 

1.1.1. Приходи за делегирани от държавата дейности в общ размер на 4 254 297 евро, в т.ч.: 

  
      1.1.1.1. Обща субсидия за делегираните от държавата дейности в размер на 3 718 947 евро;
      1.1.1.2. Преходен остатък от 2025 година в размер на 541 476 евро, финансирани със            същата сума, съгласно Приложение № 5.

      1.1.1.3. Средства на разпореждане – предоставени/събрани от/за извънбюджетни сметки – 6 126 евро.
1.1.2. Приходи за местни дейности, общо в размер на 4 089 975 евро, съгласно Приложение № 1, в това число са включени:
       1.1.2.1. Местни приходи от дейност 4 038 355 евро, от тях:
                              1.1.2.1.1. Данъчни приходи в размер на 653 000 евро;

                              1.1.2.1.2. Приходи от собственост в размер на 741 382 евро;

                              1.1.2.1.3. Общински такси в размер на 1 339 150 евро;
                               1.1.2.1.4. Неданъчни и други приходи /вкл. платени данъци /, в размер на 617 500 евро.
                     1.1.2.2. Трансфери от ЦБ за местни дейности в общ размер на 750 500 евро в т.ч.:

                               1.1.2.2.1. Обща изравнителна субсидия 344 600 евро;

                               1.1.2.2.2. Средства за зимно поддържане и снегопочистване 34 300 евро;
                               1.1.2.2.3. Целева субсидия за капиталови разходи 284 400 евро;

                               1.1.2.2.4. Средства за други целеви разходи за местни дейности 87 200 евро.

                     1.1.2.3. Трансфери м/у бюджети /получени и вътрешни/ - 0 евро.
                     1.1.2.4. Временни безлихвени заеми м/у бюджетни и извънбюджетни сметки – 56 970 евро.
                     1.1.2.5. Операции с финансови активи 45 413 евро., в т.ч. погашения по дългосрочни заеми от други лица в страната – 31 280 евро и наличности по сметки и преходни остатъци 76 693 евро.

       1.2. По разходите в общ размер на 8 344 272 евро, разпределени по функции, дейности и параграфи, съгласно Приложение № 1.

                 1.2.1. За делегираните от държавата дейности в размер на 4 254 297 евро.
                 1.2.2. За местни дейности в размер на 4 089 975 евро, в т.ч. дофинансиране на делегираните от държавата дейности със средства от собствените приходи 51 620 евро. 

       1.3. Утвърждава общо балансирано бюджетно салдо по бюджета на общината, съгласно Приложение № 1.

2. Приема инвестиционната програма за 2026 година /поименен списък на обекти/ в общ размер на 8 075 935 евро, разпределени по обекти и източници на финансиране, съгласно Приложение № 12.

    2.1. Одобрява разпределението на целевата субсидия за капиталови разходи за 2026 г. в общ размер на 284 400 евро съгласно Приложение № 12. 
 
   2.2. Одобрява разпределението на преходния остатък от целевата субсидия за капиталови разходи от 2025 г. в размер на 94 858 евро и преходния остатък за овладяване на бедствия и аварии в размер на 205 009 евро  съгласно Приложение № 12.
    
                2.3. С приходите от постъпления от продажби на общински нефинансови активи могат да се финансират само изграждане, основен и текущ ремонт на социална и техническа инфраструктура, както и погасяване на заеми за финансиране на проекти на социалната и техническа инфраструктура.

               3. Одобрява индикативен годишен разчет на сметките за средства от Европейския съюз в размер на 2 708 554 евро по прихода и 2 708 554 евро по разхода, съгласно Приложение № 8. 
               4. Утвърждава разходите за заплати през 2026 г. за възнаграждение в делегираните от държавата дейности във функциите “Общи държавни служби”, “Отбрана и сигурност”, “Здравеопазване”, “Социално осигуряване подпомагане и грижи”, “Почивно дело, култура, религиозни дейности” /без читалищата/, както и в местните дейности в размера по Приложение № 1. Числеността в делегираните и местните дейности да се съгласува с кмета на общината, като същите се определят в рамките на средствата определени по единни разходни стандарти и според предоставените бюджетни кредити съгласно Приложение № 2.

             5. Утвърждава разчет за целеви разходи и субсидии, както следва:


5.1. Членски внос за сдружения, в които участва община Сапарева баня 1 100 евро.


5.2. Обезщетения и помощи по решение на Общински съвет - общо 10 000 евро, от тях помощи за погребение, други помощи за социално слаби жители на общината и помощи за новородени деца в общината.


5.3. Субсидии и целеви разходи за :


   5.3.1. Читалища 78 680 евро, определени в общ размер за 7 субсидирани бройки, според единните разходни стандарти съгласно приложение № 10 . 


   5.3.2. За оркестри и ансамбли, регистрирани като организации с нестопанска цел на територията на община Сапарева баня, за културни мероприятия , празници и фестивали 15 000 евро, планирани като субсидии  за организации с нестопанска цел в дейност 738 “Култура” съгласно Приложение № 6.

                5.3.3. Субсидии за спортни клубове за развитие на масовия спорт в общ размер на 27 500 евро, разпределени съгласно Приложение № 6.


  5.4. Упълномощава кмета на общината при финансова възможност и при спазване на принципа разходите да се извършват до размера на приходите, да направи мотивирано предложение до ОбС гр. Сапарева баня за увеличение на обезщетенията и помощите, както и да договори и предостави допълнителни субсидии на организации, регистрирани като лица с нестопанска цел на територията на община Сапарева баня, като извърши съответните корекции на общинския бюджет.

              6. Приема следните лимити за разходи:


 6.1. СБКО в размер до 3 % от начислените трудови възнаграждения, и при условие, че са реализирани целесъобразни икономии от други разходи по бюджетите на второстепенните разпоредители, след мотивирано искане и издадена заповед на кмета на общината.


6.2. Разходи за представителни цели на кмета на общината - 6 000 евро.

             7. Утвърждава индикативен списък на лицата – пътуващ педагогически персонал, които имат право на транспортни разходи за сметка на целеви и бюджетни средства в организацията, в която работят по Приложение № 7, с право на възстановяване в рамките на 100 % от действителните разходи.


8. Одобрява актуализираната бюджетна прогноза за местни дейности за периода 2027-2029 г., Приложение № 15.

           9. Определя второстепенните разпоредители с бюджет, съгласно  Приложение № 3.

           10. Определя максималния размер на дълга, както следва:

           10.1. Максимален размер на новия общински дълг за 2026 година -  не се предвижда.

           10.2. Общински гаранции, които може да бъдат издадени през 2026 година не се предвиждат. При доказана необходимост ще се внесе допълнително предложение в ОбС гр. Сапарева баня.

           10.3. Максимален размер на поетият общински дълг, в т.ч. главници и лихви общ размер 0 евро.

          11. Определя максимален размер на новите задължения за разходи, които могат да бъдат натрупани през 2026 г. в размер на 1 195 964 евро, но не повече от правилото – наличните към края на годината задължения за разходи да са до 15 % от средногодишния размер на отчетените разходи за последните четири години.

          12. Определя максимален размер на ангажиментите за разходи, които могат да бъдат поети през 2026 година в размер на 3 986 549 евро, но не повече от правилото – наличните към края на годината поети ангажименти за разходи да са до 50 % от средногодишния размер на отчетените разходи за последните четири години.
      13. Определя размера на просрочените задължения от минали години, които ще бъдат разплатени от бюджета за 2026 година в размер на не по-малко от 50 % от общия размер на просрочените задължения към 31.12.2025 г. 
      14. Определя размера на просрочените вземания от наеми и клиенти, които се предвижда да бъдат събрани през 2026 година, в размер на не по-малко от 50 % от размера на вземанията.

      15. Утвърждава разходите на Общинско предприятие „Общинско лесничейство” съгласно Приложение № 11.   

      16. Оправомощава кмета на общината да извършва следните компенсирани промени:

       16.1. В частта за делегираните от държавата дейности – между утвърдените показатели за разходите, в рамките на дейностите във функцията, с изключение на дейностите на делегиран бюджет, при условия че не се нарушават стандартите за делегираните от държавата дейности и няма просрочени задължения в съответната делегирана дейност.

       16.2. В частта за местните дейности – между утвърдените разходи в рамките на една или друга дейност и функция или от една дейност в друга, без да изменя общия размер на разходите.

         16.3. Да отразява служебно промените по общинският бюджет с размера на постъпилите и разходвани средства от дарения и спонсорства.

       17. Общински съвет гр. Сапарева баня  възлага на кмета:

       17.1. Да определи и утвърди бюджетите на второстепенните разпоредители с бюджет, както и конкретните им права и отговорности.

        17.2. Да ограничава или да спира финансирането на бюджетни организации, звена и субсидирани дейности по бюджета на общината при нарушаване на бюджетната дисциплина или разписаните правила по Система за финансово управление и контрол до неговото преустановяване.

         17.2.1. Прилагането на т. 17.2. не може да води до преустановяване дейността на засегнатата бюджетна организация, звено или субсидирана дейност или до неизпълнение на задължения произтичащи от нормативен акт.

         17.3. Да организира разпределението на бюджета по тримесечия. 

         17.4. В случай на значително отклонение на средния темп на нарастване на разходите за местни дейности да информира общинския съвет и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

         17.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

         17.6. Да се разпорежда с резервния бюджетен кредит.

        18. Временно свободните средства могат да се ползват за текущо финансиране на одобрените по бюджета на общината разходи и други плащания, при условие, че не се нарушава своевременното финансиране на делегираните от държавата и на местните дейности, и се спазват относимите за общините фискални правила по Закона за публичните финанси.

         19. Общински съвет гр.Сапарева баня упълномощава кмета:

           19.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишни цели на общината за изпълнение на общинския план за развитие.

            19.2. Да кандидатства за средства от централния бюджет и други източници за финансиране и за съфинансиране на общински програми и проекти.

            19.3. Да възложи на директорите на общински училища и детски градини в срок до 31.10.2026 г. да внесат за утвърждаване инвестиционните дейности, които предвиждат да финансират за сметка на разпределената с формула целева добавка за подобряване на МТБ, от допълнтелни субсидии за делегираните дейности и/или преходните остатъци от 2025 г.
          20. Определя 30 % от приходите при отдаване под наем, под аренда, при ползването на дървесина и недървесни горски продукти и при разпореждане с имоти и вещи - общинска собственост, които сe намират на територията на дадено населено място извън територията на общинския център да се           използват за изпълнение на дейности от местно значение на територията на същото населено място.

          21. Приема за сведение Протокола от публичното обсъждане на бюджета. 

                  ПРЕДСЕДАТЕЛ
                                                                                                                        Костадин Николов
ОБЩИНСКИ СЪВЕТ САПАРЕВА БАНЯ








